אני גר כעת בספר ישן
אֲנִי גָר כָּעֵת בְּסֵפֶר יָשָׁן.; אֲנִי גָר כָּעֵת בַּסְּבִיבָה הַנְּכוֹנָה; הַמְיַצֵּאת תַּפּוּזִים וַאֲנָחוֹת; לְמַחֲצִית הָעוֹלָם.; אֲנִי גָר כָּעֵת בְּעִיר לְבָנָה; וּמְלֵאַת חֲלוֹמוֹת שְׁחֹרִים.; אֲנִי גָר בֵּין הַשְׁעָרוֹת נְדִירוֹת    ; וּמִשְׁפְּטֵי תְּנַאי בִּלְתִּי-מְשֹׁעָרִים.; אֲנִי נָע כְּצֵל עוֹבֵר; בִּרְחוֹב שֶׁאֵין דּוֹמֶה לוֹ בָּרְחוֹבוֹת,; בֵּין לְבָבוֹת הַמְחַשְּׁבִים לְהִשָּׁבֵר; אֶל הַמַּלְכוּת הָעֲתִידָה תָּמִיד לָבוֹא.; אֲנִי נָע בֵּין אֲנָשִׁים קְדוֹשִׁים; וְחוֹלֵי אַהֲבָה.; אֲנִי רוֹאֶה נָשִׁים וַאֲנָשִׁים; הַשָּׁבִים מִן הָעוֹלָם הַבָּא.; 